钦定古今图书集成/明伦汇编/官常典/第752卷 > 田时震
## 钦定古今图书集成/明伦汇编/官常典/第752卷 > 田时震

按《明外史思义传》：“时震，富平人。天启二年进士，历知
灵宝、光山二县。崇祯二年，入为御史，疏劾南京户部
尚书范济世、顺天巡抚单明诩、御史卓迈党逆罪，而
请免故御史夏之，令诬坐赃。并从之。已，劾大学士刘
鸿训纳田仰金，嘱吏部尚书王永光，用为四川巡抚。
仰迄罢去，时震以发鸿训私，进秩一等。已，劾兵部侍”
郎申用懋贪位不从己言：“人臣立身，止去就两途，欲
就则就，欲去则去。今尚书永光，人皆讽之去，永光假
‘大计’”、“察典、方泽为名。今诸事已定，永光尚何待？词臣
温体仁以廷推不与，忽发大难，种种诬人；而《媚珰》之
诗乃谓人诬己，何不恕若是！且二臣一番请告、一番慰留，反以‘去之一字为邀宠固位计，尚得谓有羞耻
耶’？”忤旨切责。御史袁弘勋者，永光心腹也，被劾罢职，
永光力援之。时震言：“弘勋因鸿训贿败，辄肆渎辩。不
知鸿训之差快人意者，正以能别白徐大化、霍维华
诸人之奸而斥去之，安得借此为翻案之端耶？”弘勋
计行，大化、维华辈将乘间抵隙，害不可胜言。因荐故
光禄少卿《史记》事，萧“然四壁，讲学著书，亟宜召用。”帝
不纳。时震既屡忤永光，遂以年例出为江西右参议，
调山西左参议，就迁至右参政，罢归。十六年冬，流贼
陷富平。授以伪职，不屈死。福王时，赠恤如制。